كونداليزا رايز (انجليزى:Condoleezza Rice) (14 نوفمبر 1954 - ) سياسية امريكية من اصل كاميرونى. اتولدت كونداليزا رايز يوم 14 نوفمبر 1954 فى مدينة برمنجهام ف ولاية الاباما الامريكية، سنة 1967 سافرت مع اسرتها لمدينة دينڤر فى ولاية كولورادو الامريكية وهناك درست علوم سياسيه فى جامعة دنفر لغاية لما خدت شهادة بكالوريوس علوم سياسيه، وبعد كده كملت الدراسات العليا لغاية لما خدت شهادة الماجستير فى العلوم السياسية من جامعة نوتر دام بولاية انديانا وبعدها رجعت لجامعة دنفر وخدت منها شهادة الدكتوراه فى العلاقات الدولية. بعد كده اتعينت فى منصب استاذة علوم سياسيه فى جامعة ستانفورد بولاية كاليفورنيا الامريكية واتدرجت فى المناصب فيها لغاية لما وصلت لمنصب عميد جامعة ستانفورد سنة 1993 وفضلت فى منصبها ده لغاية سنة 1999. كونداليزا رايز تعرف تتكلم لغات فرنساوى و اسبانى و المانى و روسى غير لغتها الأم الانجليزى، وهى بتجيد العزف على البيانو. اتعينت كونداليزا رايز فى منصب مستشار الامن القومى الامريكى من سنة 2001 لغاية سنة 2005. بعد كده اتعينت فى منصب وزير خارجية امريكا من سنة 2005 لغاية سنة 2009 وكانت اول ست امريكية من اصل افريقى تتولى المنصب ده.